Terminator 3: Rise of the Machines

***Terminator 3: Rise of the Machines*** (títol orichinal en anglés, en aragonés ***Terminator 3: l'ascenso d'as maquinas***, estrenada en Aragón con o títol en castellano de ***Terminator 3: la rebelión de las máquinas***, en aragonés ***Terminator 3: a rebelión d'as maquinas***) ye una cinta de cine d'acción de ciencia-ficción estrenada l'anyo 2003, dirichida por Jonathan Mostow seguntes un guión adaptau por John Brancato y Michael Ferris (basau en una historia de John Brancato, Michael Ferris y Tedi Sarafian), con una banda sonora orichinal de Marco Beltrami, una dirección de fotografía de Don Burgess, una producción cinematografica de Hal Lieberman, Colin Wilson, Mario F. Kassar, Andrew G. Vajna y Joel B. Michaels ta las productoras *[[Intermedia]]* y *[[C2 Pictures]]* y que conta con un elenco d¡o cual en fan parte, en os suyos papels principals, os actors Arnold Schwarzenegger, Nick Stahl, Kristanna Loken, Claire Danes, David Andrews, Mark Famiglietti, Earl Boen, Moira Sinise, Chopper Bernet, Christopher Lawford, Carolyn Hennesy, Jay Acovone, M.C. Gainey, Susan Merson, Elizabeth Morehead, Jimmy Snyder, Billy D. Lucas y Brian Sites.

En ista tercera entra d'a franquicia cinematografica *[[Terminator (franquicia)|Terminator]]*, ambientada 10 anyadas dimpués d'a destrucción de *Cyberdyne Systems*, *[[John Connor]]* malvive como un pallaranco dimpués d'a muerte de su mai, *[[Sarah Connor]]* encara que con medrana d'estar perseguiu por *Skynet*, la intelichencoa artificial que destruyió cuan encara no heba naixiu. Tanimientres, *Skynet*, que sí que existe, ninvía en o pasau a un TX, un prototipo avanzau de Terminator formau por metal liquido, capable d'adaptar cualsiquier forma, con l'obchectivo de matar-lo a él y a los suyos lugartenients antis de que pleguen a estar-lo. Entre las suyas victimas potencials se troba *Kate Brewster*, la futura muller y man dreita de *John*. Tanimientres, nuevament a Resistencia humana consigue ninviar aduya, en forma d'un Terminator T-850 que ha estau reprogramau ta tener como obchectivo salvar a vida de *John* y *Kate*. O TX va cumplindo los suyos obchectivos, matando a bels futuros lugartenients, pero cuan plega en casa de *Kate* resulta que *John* tamién i ye, en estar *Kate* una albeitar y haber dentrau *Jon* a robar medicamentos ta animals ta drogar-se. Pero cuan lo TX ye amán de cumplir o suyo obchectivo, plega tamién en o lugar o T-850, qui consigue evitar-lo y se leva a toz dos, marchando enta lo presunto mausoleu a on ye apedacada *Sarah Connor* y que en realidat resulta estar un deposito d'armas. O T-850 explica alavez que la destrucción de *Cyberdyne Systems* no consiguió evitar o Día d'o Chudicio Final, nomás consiguió que apolargar-lo. Descubren que lo pai de *Kate* ye lo *cheneral Brewster* y que chustament él ye lo resposable de l'activación de *Skynet*, asinas que toz tres marchan enta lo puesto de mando d'o cheneral, perseguius de contino por o TX.

A cinta s'ambienta en Los Angeles en o suyo momento actual (2003) y en o futuro, y las suyas escenas se filmoron en Acton, Agua Dulce, Beverly Hills, Big Bend, Culver City, Downey, Glendale, Lancaster, Los Angeles, Palmdale, Santa Clarita y Whittier en California, amás d'en os *[[New Deal Studios]]* y los *[[Los Angeles Center Studios]]* en Los Angeles y en os *[[Downey Studios]]* en Downey.

Se tracta d'una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2003.
* Cintas de 2003.

## Referencias

## Vinclos externos
*  Pachina web d'a cinta.